Berlingske Tidende, 1835-03-26
London, den 17de Marts. – J Underhuset er Beretningen om Corporations-Væsenet ogsaa kommet paa Tale, og Hr. Black burn erklærede i Ministeriets Navn, at denne Beretning befandt sig under Pressen, for næste Uge at fremlægges. Saa vigtig end denne Gjenstand er, finder den dog kun liden Jnteresse, og dersom Lord Stanley og hans Tilhængere forlod Ministrene i dette Punkt, hvortil de virkelig gjøre Mine, vilde dette dog ikke skade hine, naar Spørgsmaalet først er afgjort, vilde det maaskee endog give Anledning til en Coalition mellem de conservative Whiger og de maadeholdne Torver. Disse Omstændigheder have havt en god Virkning paa Publicum og paa Penge Markedet. De afgjorte Whiger og Radicale kunne ikke fordøje Ærgrelsen, og de udøse deres hele Harme paa de saakaldte Kappebærere og især paa nogle Londoner-Medlemmer. Sir Fr. Burdet bliver bestandig opfordret til at træde ud af Underhuset, men han skal ikke bryde sig derom, og Sir Henry Lyt ton Bulver har svaret nogle af sine vælgere, der vilde kræve ham til Regnskab for sit Forhold, at han var, enten en ærlig Mand, og i saa Fald maatte man troe ham, eller han var det ikke, og da havde man ikke skuldet vælge ham. Denne Hr. Bul mer maa man iøvrigt ikke forvexle med hans Broder Edward den bekjendte Romandigter. Denne sidste er Medlem for Lincoln; han ligger farlig syg og har derfor ikke havt Tid til at sætte sin politiske Troesbekjendelse paa Prøve. De radicale Damer i Lincoln have imidlertid gjort ham en Æres-Present En Bill til Retspleyens Forbedring ved de geistlige Domstole, er Resultatet af en Comitees Beretning, der blev udnævnt af den forrige Administration; Dr. Lushington er Forfatter til samme. Hovedøjemedet er, at forandre 400 geistlige Retter til een eneste, og at afskaffe geistlige Sinecurer til et aarligt Beløb af 40000 Pund; Bisperne ville indvillige i dette Punkt, Sir Robert Peel yttrede, at denne Bill var det første Beviis paa Opfyldelsen af det, ved Parlamentets Aabning, af Ministrene givne Løfte, at de nemlig havde besluttet, at reformere Lovene og at afhielpe alle virkelige Feil. Hr. Hume vilde dog ikke tillade, at Robert Peel tilskrev sig Æren af denne Forholdsregel; Commissionens Udnævnelse var skeet paa hans (Humes) Opfordring, og Æren tilkom i al Fald den forrige Admistration. Sir Robert Peel var krøbet ind i det forrige Ministeriums Rede og havde ikke gjort andet, end at udruge de Æg, hans Forgængere lagde. Havde den meget ærede Barone kundet forhindre billen, havde han sikkerligt gjort det. Sir Robert Peel svarede, at Hr. Hume havde udbredt sig meget lærd over Udrugningen. Den ærede Herre havde for kort sider gjort en praktisk Erfaring i Fødselsmerter og Udrugning. Den ærede Herre havde lagt et Æg, som hverken han selv eller Nogen i hans Sted kunde udruge. Hvad var der vel blevet af dette Æg? Det var allerede for en Uge siden lagt og der herstede dog endnu Tvivl, om det skulde udruges af Middleser's værdige Repræsentant eller af en anden Høne; efter denne med Taalmodighed udstandne Udrugnings=Agoni, vilde det meget meer synes, at hverken den ærede Herre eller noget andet tobenet, befjedret eller ubekjedret Dyr kunde bringe Æget til Modenhed. – Hr. O'Connell raabede den agtværdige Baronet, ikke at tælle Kyllingerne førend de vare ubrugede. Den ærede Repræsentant af Middleser's Høne maatte være en stridende Hane. Det var først da Tid til at gale, naar Sejren var afgjort. Den, som Commissair for Republikken Venezuela og, som man troer, for flere sydamericanske Republikker, her ankomne General D. Carlos Soublette, er afreist til Madrid, for der at aabne Underhandlinger om de forrige Coloniers Uafhængighed Den ministerielle Standard- melder, at Regjeringen er blevet underrettet af det spanske Hof om, at Beslutningen af 11te Decbr. f. A., (ifølge hvilken ingen Skibe bleve tilstedede Adgang til Spaniens nordlige Havne uden Beviis for, at de hverken havde Vaaben eller Krigsforraad ombord) atter er ophævet, og at den for Fremtiden kun skal holdes vaagent Øje med Saughandelen. Courier forsikkrer, at Lord John Russell har, med Ministeriets ivrigste Modstanderes Jndvilligelse, taget sin Motion om den irlandske Kirke tilbage; endog de Herrer O'Connell og Shiel have indvilliget heri Jndtægterne i det med den 5te Januar sluttede Stats-Aar udgjøre 46,509,835 Pund, Udgifterne derimod kun 44,901,700 Pund, Den nye Kirke-Reform-Plan skal fastsætte Ærkebispen af Canterburys Jndtægt til 10,000 Pund, Ærkebispen af Ports til 8000 Pund og Biskoppernes til 5000 Pund Sterling, De sidste Efterretninger fra Lissabon indeholde intet Mærkeligt.